പ്രവീണിന്റെ ജീവനുവേണ്ടി അഞ്ചുമണിക്കൂറില് സമാഹരിച്ചത് 15.67 ലക്ഷം രൂപ തൃക്കൊടിത്താനം: ഇരു വൃക്കകളും തകരാറിലായി ദീര്ഘകാലമായി ചികിത്സയില് കഴിയുന്ന പ്രവീണിന്റെ26 ജീവന് നിലനിര്ത്താന് തൃക്കൊടിത്താനം ഗ്രാമ പഞ്ചായത്തും പ്രത്യാശ ജീവന് രക്ഷാസമിതിയും ചേര്ന്ന് അഞ്ചു മണിക്കൂറുകൊണ്ട് 15,67,765 രൂപ സമാഹരിച്ചു. തൃക്കൊടിത്താനം പഞ്ചായത്തില് മണികണ്ഠവയല് കുറുപ്പന്പറന്പില് വീട്ടില് ഓമനയുടെയും ഭാസുരന്റേയും മകനായ പ്രവീണിന് ജീവന് നിലനിര്ത്തണമെങ്കില് വൃക്ക മാറ്റിവയ്ക്കേണ്ടത് അത്യവശ്യമായി വന്നു. വൃക്ക അമ്മ നല്കുവാന് തയാറായെങ്കിലും ശസ്ത്രക്രിയക്ക് വന്തുക വേണ്ടിവരുന്നത് ഈകുടുംബത്തിന് താങ്ങാവുന്നതിനപ്പുറമായിരുന്നു. ഇന്നലെ രാവിലെ ഒന്പതു മുതല് രണ്ടുവരെയുള്ള സമയത്ത് തൃക്കൊടിത്താനം പഞ്ചായത്തിലെ ആറുവാര്ഡുകളിലാണ് ധനസമാഹരണം നടത്തിയത്. മണികണ്ഠവയല് സാംസ്കാരിക നിലയത്തില് നടന്ന യോഗത്തില് പ്രവീണിന്റെ കുടുംബത്തിന് ജോബ് മൈക്കിള് എംഎല്എ തുക കൈമാറി. പഞ്ചായത്ത് പ്രസിഡന്റ് കെ.എന്. സുവര്ണ കുമാരി അധ്യക്ഷത വഹിച്ചു. ഫാ. സെബാസ്റ്റ്യന് പുന്നശേരി, ജി. നീലകണ്ഠന് പോറ്റി, ജില്ലാ പഞ്ചായത്ത് മെന്പര് മഞ്ജു സുജിത്, വാര്ഡ് മെന്പര് ബൈജു വിജയന് എന്നിവര് പ്രസംഗിച്ചു.